
Grozījumi Bezdarbnieku un darba meklētāju atbalsta likumā
Izdarīt Bezdarbnieku un darba meklētāju atbalsta likumā (Latvijas Republikas Saeimas un Ministru Kabineta Ziņotājs 2002, 12. nr.; 2004, 11. nr.; 2005, 8. nr.; 2006, 13. nr.; 2007, 15. nr.; 2009, 6., 15. nr.; Latvijas Vēstnesis, 2010, 51./52. nr.; 2011, 96., 190. nr.; 2013, 128. nr.; 2015, 251. nr.; 2016, 241. nr.; 2019, 235. nr.; 2020, 75.B, 247.A nr.) šādus grozījumus:
1. Papildināt 2. panta otrās daļas 9. punktu ar vārdiem "vai šīs personas ģimenes loceklis, kurš Latvijā ir saņēmis termiņuzturēšanās atļauju".
2. Izslēgt 5. panta pirmajā daļā vārdus "vidējā termiņa un ilgtermiņa".
3. Izteikt 6. panta otrās daļas 2. punktu šādā redakcijā:
· "2) atbilstoši kompetencei sagatavo darba tirgus prognozēšanai nepieciešamo informāciju;".
4. Izteikt 12. panta 1.1 daļu šādā redakcijā:
· "(11) Persona, kura ir ES zilās kartes turētāja, bezdarbnieka statusu zaudē arī gadījumā, ja ir pagājuši vairāk nekā:
· 1) trīs mēneši kopsummā, kopš tā zaudējusi darba ņēmēja statusu, ja persona mazāk nekā divus gadus ir bijusi Eiropas Savienības zilās kartes turētāja;
· 2) seši mēneši kopsummā, kopš tā zaudējusi darba ņēmēja statusu, ja persona vismaz divus gadus ir bijusi Eiropas Savienības zilās kartes turētāja."
5. Izteikt 15. panta 3.1 daļu šādā redakcijā:
· "(31) Persona, kura ir ES zilās kartes turētāja, darba meklētāja statusu zaudē arī gadījumā, ja ir pagājuši vairāk nekā:
· 1) trīs mēneši kopsummā, kopš tā zaudējusi darba ņēmēja statusu, ja persona mazāk nekā divus gadus ir bijusi Eiropas Savienības zilās kartes turētāja;
· 2) seši mēneši kopsummā, kopš tā zaudējusi darba ņēmēja statusu, ja persona vismaz divus gadus ir bijusi Eiropas Savienības zilās kartes turētāja."
6. Papildināt informatīvo atsauci uz Eiropas Savienības direktīvām ar 12. punktu šādā redakcijā:
· "12) Eiropas Parlamenta un Padomes 2021. gada 20. oktobra direktīvas (ES) 2021/1883 par trešo valstu valstspiederīgo ieceļošanas un uzturēšanās nosacījumiem augsti kvalificētas nodarbinātības nolūkā un ar ko atceļ Padomes direktīvu 2009/50/EK."

